A FUTÁSFALVI POKOLVÖLGY KÖRNYÉKE HÁROMSZÉK VÁRMEGYÉBEN. 723 



Hazánkban eddigelé csak néhány ilyen szénsavsűritö gyár van. de 

 talán nem messze az idő, amikor a Székelyföld is megmozdul, hogy 

 lépten-nyomon mutatkozó szénsavas ömléseit rendszeresen felkutassa és 

 értékesítse. 



Ilyen célra mintegy kínálkozik a futásfalvi Pokolvölgy, amelyben 

 néhány mély fúrással nemcsak pompás gyógyitóvizeket, de tetemes 

 mennyiségű szénsavgázt is lehetne a napszínre hozni. Csaknem egy 

 kilométer hosszúságú részlet az, amelyben a szénsav részint szárazon, 

 részint sósvízzel és a talajvizeken át felbugyog s amely antiklinális 

 völgyületben esetleg már 200 — 300 méteres fúrás is eredményt érne el. 



Sajnos, eme szép terveknek egy nagy akadálya van, s ez az, hogy 

 a Pokolvölgy a Bodoki-hegység legelrejtettebb zugában, a kézdivásárhelyi 

 vasúttól 22 kilométernyire van. De talán ez a 22 kilométeres távolság 

 még nem olyan nagy akadály, hogy kellő tökével el ne lehetne hárí- 

 tani. Meg vagyok győződve, hogy egy kis vállalkozási merészséggel a 

 futásfalvi Pokolvölgy ben kitűnő ásványos vizeket és gazdag szénsavkutakat 

 lehetne feltárni. 



Tanulmányom befejezésével mély köszönetet mondok Lóczy Lajos dr. 

 egyetemi tanár urnák, a m. kir. földtani intézet igazgatójának, Icílói 

 SzoNTAGH Tamás dr. királyi tanácsos urnák, a m. kir. földtani intézet 

 aügazgatójának és Kissáemási Mály Sándor m. kir. pénzügyminiszteri 

 tanácsos urnák, a magyar állami bányák főnökének, akiknek szívessé- 

 géből az 1906. és lí)07. években az Erdélyi Medencét tanulmányozhattam, 

 és akiknek köszönhetem azt is, hogy szaktársaimmal együtt Háromszék 

 vármegyének emez érdekes részletét megtekinthettem. 



Budapesten, l'.lll június hónap 1-én. 



Papp Kákoly dr. 

 m. kir. osztálygeológus. 



